**Datum: 23.04.2024. SAOPŠTENJE ZA MEDIJE**

**m:tel ljetna akademija za studente IKT usmjerenja: Prijavi se na praksu u avgustu**

*Učimo radeći zajedno! Stručna praksa 2024.*

Da li želiš ostvariti stručnu praksu u velikoj kompaniji i primijeniti tehnička znanja stečena tokom prethodnih godina studiranja? Želiš li usvojiti nova znanja koja se ne uče na fakultetu?

Ove godine kompanija m:tel po prvi put organizuje ljetnu akademiju u kojoj će studenti elektrotehničkih fakulteta imati priliku da upoznaju poslovne procese i tehnologije te da osjete timski duh i steknu uvid u profesionalni rad.

Program m:tel ljetne akademije obuhvata oblasti iz tehnološkog sektora koje su izuzetno atraktivne na tržištu rada za buduće inženjere. Uključićeš se u poslovni ambijent i savremeni svijet tehnologija gdje ćeš se na najbolji način pripremiti za tržište rada po završetku studija.

Stručna praksa će se održati u avgustu 2024. godine a rok za prijavu je do 15. juna ove godine. Prijaviti se mogu studenti sljedećih fakulteta: ETF Banjaluka, ETF Istočno Sarajevo, FET Tuzla, PMF Banjaluka i FTN Novi Sad.

Više informacija o samoj praksi i načinu prijave pronađi na adresi [www.mtel.ba/praksa](http://www.mtel.ba/praksa).

Radujemo se tvojoj prijavi, naša vrata su uvijek otvorena za mlade stručne kadrove!

Ključne riječi: mtel, studentska praksa, ljetna akademija
Izvor fotografije: Mtel